b'\n_START_ARTICLE_\nNumen\n_START_SECTION_\nHist\xc3\xb2ria\n_START_PARAGRAPH_\nLa fundaci\xc3\xb3 de Numen data de 1992. La formaci\xc3\xb3 original va estar formada per V\xc3\xadctor Arques (veu i baix),  Manuel Mas (teclista), Antonio Valiente (guitarrista) i Gaspar Mart\xc3\xadnez (bateria). El nom de Numen \xc3\xa9s un terme llat\xc3\xad que significa "inspiraci\xc3\xb3 divina per a les arts"._NEWLINE_Al principi, la formaci\xc3\xb3 va estar influenciada per cl\xc3\xa0ssics del rock, com The Beatles, The Doors, The Rolling Stones, etc. Posteriorment, va ser decantant el seu estil cap al rock progressiu per la forta influ\xc3\xa8ncia que van exercir grups com Marillion i Pink Floyd. La seva m\xc3\xbasica es caracteritza per la cura de les melodies i els arranjaments instrumentals. Les lletres d\'alt contingut on\xc3\xadric i al\xc2\xb7leg\xc3\xb2ric s\xc3\xb3n un altre dels pilars del seu estil._NEWLINE_El 1996 C\xc3\xa9sar Alcaraz es va unir a Numen com a cantant. El 1997 va sorgir el projecte per gravar el seu primer \xc3\xa0lbum Samsara (1998) (Sagrament). A partir d\'aquest moment, Numen va comen\xc3\xa7ar a con\xc3\xa8ixer en l\'\xc3\xa0mbit internacional gr\xc3\xa0cies a la distribuci\xc3\xb3 de Musea Records. Per altra banda, Numen va rebre molt bones cr\xc3\xadtiques pel seu primer treball._NEWLINE_Samsara (en s\xc3\xa0nscrit, cicle de reencarnacions) \xc3\xa9s un disc conceptual, centrat en l\'home com a part integrant del Cosmos. Cada un dels nou temes aborda un aspecte vital de l\'home._NEWLINE_El 2000 Numen es va dissoldre com a formaci\xc3\xb3. Els seus integrants es van dedicar a partir d\'aquest moment als seus respectius projectes personals._NEWLINE_Despr\xc3\xa9s d\'una separaci\xc3\xb3 de taire dotze anys, Numen ha tornat a l\'escenari musical, en primer lloc, per celebrar del XV aniversari de Samsara en 2013 i, en segon lloc, per a publicar un nou \xc3\xa0lbum. Aquest segon treball, Numenclature, reflecteix un alt grau de maduresa en la seua m\xc3\xbasica. Els temes inclosos abasten estils variats com el cl\xc3\xa0ssic rock, el rock progressiu, etc. De nou, com va passar enrere, Numen, ha recollit molt bones cr\xc3\xadtiques que, tot i la crisi que sofreix la ind\xc3\xbastria musical, ha estat capa\xc3\xa7 de tornar a situar el seu nou \xc3\xa0lbum als cat\xc3\xa0legs de tot el m\xc3\xb3n. A m\xc3\xa9s del nou \xc3\xa0lbum, el cineasta Alejandro Moreno ha publicat el DVD "Numenclature. Un viatge en progressiu " dedicat al progressiu a Espanya usant com a fil conductor l\'enregistrament d\'aquest \xc3\xa0lbum._NEWLINE_Aix\xc3\xad mateix, aprofitant la pres\xc3\xa8ncia que hui dia en tenen les xarxes socials, s\'ha realitzat el tema del videoclip "The camel\'s back" amb el que la formaci\xc3\xb3 vol publicitar el seu retorn._NEWLINE_A la fi de 2014, Antonio Valiente, guitarrista de Numen, va abandonar el grup i va ser substitu\xc3\xaft per Marc Bevi\xc3\xa0._NEWLINE_A partir d\'aquest moment s\'inicia una nova etapa en qu\xc3\xa8, en lloc de caure en una llarga letargia com el que es va produir despr\xc3\xa9s de la publicaci\xc3\xb3 de Samsara el 1998, Numen realitza concerts per a la presentaci\xc3\xb3 del seu segon \xc3\xa0lbum Numenclature. Aquest segon treball va ser rebut positivament per la cr\xc3\xadtica especialitzada._NEWLINE_Mentrestant, Numen aprofita aquest nou impuls per emprendre un nou projecte musical que ser\xc3\xa0 publicat al mar\xc3\xa7 de 2019. En aquesta ocasi\xc3\xb3, Numen t\xc3\xa9 com a objectiu publicar en format vinil el seu nou \xc3\xa0lbum titulat Cyclothymia. Cyclothymia (constitu\xc3\xaft de sis temes) \xc3\xa9s potser l\'\xc3\xa0lbum de contingut m\xc3\xa9s fosc de Numen. No \xc3\xa9s un disc conceptual, tot i que s\'aproxima a aix\xc3\xb2 en virtut de l\'exploraci\xc3\xb3 que es fa a aquests estats an\xc3\xadmics en qu\xc3\xa8 l\'\xc3\xa9sser hum\xc3\xa0 es submergeix quan la vida es torna una c\xc3\xa0rrega i un turment. En contraposici\xc3\xb3, hi ha altres temes menys buc\xc3\xb2lics, com "Lady of the winds" o "A cosmic prayer", que exalcen el valor de les petites coses que ens envolten. Tan sols el primer tema, "The man with the X-Ray Eyes", se surt d\'aquesta l\xc3\xadnia, per esdevenir un tema par\xc3\xb2dic que critica la facilitat amb la qual l\'\xc3\xa9sser hum\xc3\xa0 realitza judicis de valor. En 2019 Numen signa amb Mylodon Records per a la difusi\xc3\xb3 del nou treball.'